Belco Bah

Belco Bah (født 1958, død 21. april 2020 i Niono i Mali) var en malisk politiker (UM-RDA). Han var fra 2014 og til sin død representant til Malis nasjonalforsamling.

Bah tilhørte partiet Union Malienne du Rassemblement Démocratique Africain (UM-RDA) og ble i 2013 innvalgt i nasjonalforsamlingen av velgerne i valgdistriktet Niono. Han inntok sin plass der i 2014. Han ble da en av to representanter fra sitt parti der. Han tilhørte forsvarskomiteen.

Han stilte til valg til nasjonalforsamlingen også for 2020, men ble slått ut den 29. mars i første valgomgang av kandidaten for Alliance Démocratique pour la Paix (ADP-Maliba), Diadié Bah.

Bah var også aktiv i Assemblée parlementaire de la francophonie og var der visepresident for dens commission politique.

Han døde av covid-19 21. april 2020.

Referanser 

Maliske politikere
Dødsfall relatert til covid-19 i Mali
Politikere ofre for covidpandemien